biswa921/orwiki-latest-pages-articles-raw huggingface dataset:
ଶଙ୍କର୍ଷଣ ମଙ୍ଗରାଜ

ଶଙ୍କର୍ଷଣ ମଙ୍ଗରାଜ (ଜନ୍ମ: ୧୭ ମଇ ୧୯୪୩), ଆକାଶବାଣୀ କଟକର ଜଣେ ଅବସରପ୍ରାପ୍ତ ଭାଷ୍ୟକାର । "ଅନୁଚିନ୍ତା" କାର୍ଯ୍ୟକ୍ରମର ଉପସ୍ଥାପକ ଭାବରେ ସେ ଶ୍ରୋତାମାନଙ୍କ ନିକଟରେ ପରିଚିତ ।

ଶଙ୍କର୍ଷଣ, ୧୯୪୩ ମସିହାରେ ଖୋର୍ଦ୍ଧା ଜିଲ୍ଲାର ଗାଁ ତରାପିରେ ଜନ୍ମଗ୍ରହଣ କରିଥିଲେ । ସେ କୁହୁଡି ଜନତା ହାଇସ୍କୁଲରୁ ଏକାଦଶ ତଥା ପୁରୀର ଏସ.ସି.ଏସ କଲେଜରୁ ପ୍ରି-ଇଉନିଭରସିଟି ପାସ କରିଥିଲେ । ତାପରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଓ ରାଧାନାଥ ଟ୍ରେନିଂ କଲେଜରୁ ବି.ଇ.ଡି ପାସ କରି ଶିକ୍ଷକତା ଆରମ୍ଭ କରିଥିଲେ । ସ୍ନାତକୋତ୍ତର ପଢ଼ିବା ଇଚ୍ଛାରେ, ଚାକିରି ଛାଡି ପୁଣି ରେଭେନ୍ସାରେ ନାମ ଲେଖାଇଥିଲେ । ସ୍କୁଲବେଳରୁ ସେ ଗପ, କବିତା, ପ୍ରବନ୍ଧ ଓ ଜୀବନୀ ଆଦି ଲେଖିବା ଆରମ୍ଭ କରିଥିଲେ । ପତ୍ରପତ୍ରିକାରେ ତାଙ୍କ ଲେଖା ମଧ୍ୟ ପ୍ରକାଶ ପାଉଥିଲା । ସ୍ନାତକୋତ୍ତର ପଢ଼ିବା ବେଳକୁ ଜଣେ ଆକାଶବାଣୀରେ କାମ କରୁଥିବା ଜଣେ ପରିଚିତ ବ୍ୟକ୍ତି ତାଙ୍କୁ ଏକ ପରିବାର କଲ୍ୟାଣ ଭିତ୍ତିକ କାର୍ଯ୍ୟକ୍ରମରେ ଭାଗନେବାକୁ କହିଲେ । ସେହି ପ୍ରଥମ ବେତାର କାର୍ଯ୍ୟକ୍ରମରେ ତାଙ୍କୁ ୬୦ ଟଙ୍କା ପାରିଶ୍ରମିକ ମିଳିଥିଲା । ତା ପରେ ଆକଶବାଣୀରେ ସେ ଆନାଉନ୍ସର ଭାବରେ ଯୋଗ ଦେଇଥିଲେ ଓ ଜୟପୁରରେ ତାଙ୍କର ପ୍ରଥମ ପୋଷ୍ଟିଂ ହୋଇଥିଲା । ୨୫୦ଟଙ୍କା ଦରମା ମିଳୁଥିଲା । ପାଞ୍ଚ ବର୍ଷ ଜୟପୁରରେ ରହିଲା ପରେ, ତାଙ୍କର କଟକ ବଦଳି ହୋଇଥିଲା । କଟକରେ ଯୋଗଦେବାର ବର୍ଷେ ପରେ ସେ ଛୁଟି ନେଇ ବ୍ରହ୍ମପୁର ବିଶ୍ୱବିଦ୍ୟାଳୟରେ ସାମ୍ବାଦିକତା ପାଠ ପଢ଼ିଥିଲେ । ପୁଣି ଆସି କଟକ କେନ୍ଦ୍ରରେ ଯୋଗଦେଇଥିଲେ । ୨୦୦୨ ମସିହାରେ ସେ ଆକାଶବାଣୀ କଟକ କେନ୍ଦ୍ରରୁ ସିନିୟର ଆନାଉନ୍ସର ଭାବରେ ସେବାନିବୃତ ହୋଇଥିଲେ ।

 ସାହିତ୍ୟ ସର୍ଜନା 
ଅବସର ପରେ ଶଙ୍କର୍ଷଣ ସାହିତ୍ୟ ସାଧନାରେ ବ୍ରତି ଅଛନ୍ତି । ଦିବ୍ୟ ସନ୍ଦେଶ ନାମକ ଏକ ମାସିକିଆ ଓଡ଼ିଆ ପତ୍ରିକାର ସମ୍ପାଦନା କରୁଛନ୍ତି । "ଅନୁଚିନ୍ତା" ନାମରେ ତାଙ୍କର ଏକ ଆଧାତ୍ମିକ ପୁସ୍ତକ ମଧ୍ୟ ପ୍ରକାଶ ପାଇଛି । 
ପୁରସ୍କାର ଓ ସମ୍ମାନ
 ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା, ୨୦୧୮
 ଗୋବିନ୍ଦ ନାରାୟଣ ଆଧ୍ୟାତ୍ମିକ ସାହିତ୍ୟ ସମ୍ମାନ, ୨୦୧୦ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
 ଆଧାର 

ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ତମ୍ବାଖୁର ସ୍ୱାସ୍ଥ୍ୟ ଉପରେ ପ୍ରଭାବ

ଲେଉଟାଣି ତମାଖୁର ସ୍ଵାସ୍ଥ୍ୟ ଉପରେ ପ୍ରଭାବ
ଖୋର୍ଦ୍ଧା (ବିଧାନ ସଭା ନିର୍ବାଚନ ମଣ୍ଡଳୀ)

ଖୋର୍ଦ୍ଧା (କ୍ରମା ଅଙ୍କ.: ୧୧୭)   ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ରେ ଆସେ। "Orissa Assembly Election 2009". empoweringindia.org. 

ଏହି ବିଧାନ ସଭା ମଣ୍ଡଳୀରେ ଖୋର୍ଦ୍ଧା, ଖୋର୍ଦ୍ଧା ବ୍ଲକ ଓ ୮ଟି ଗ୍ରାମ ପଞ୍ଚାୟତ ଆସେ। ୮ଟି ଗ୍ରାମ ପଞ୍ଚାୟତ ହେଲା:
ପଲ୍ଲା-ତୋଟାପଡ଼ା
ବାଜପୁର
ନିଝିଗଡପାଟଣା
କାନପୁର
ଧଉଳିମୁହଁ
ବ୍ରଜମୋହନପୁର
ନରଣ‌ଗଡ
ଗୋଡିପଡା
ଜଙ୍କିଆ
ଗୋଳବାଇ
ଓରାବର
କୁରାଢମଳ
ବାଙ୍ଗିଡା ଓ 
କାଇପଦର ଆସେ।
Assembly Constituencies and their ExtentSeats of Odisha

 ନିର୍ବାଚିତ ସଦସ୍ୟ 

 ୨୦୧୯: (୧୧୭): ଜ୍ୟୋତିନ୍ଦ୍ର ନାଥ ମିତ୍ର (ବିଜେଡି)
 ୨୦୧୪: (୧୧୭): ରାଜେନ୍ଦ୍ର କୁମାର ସାହୁ (ବିଜେଡି)
 ୨୦୦୯: (୧୧୭): ରାଜେନ୍ଦ୍ର କୁମାର ସାହୁ (ସ୍ୱାଧୀନ) 
 ୨୦୦୪: (୫୯): ଜ୍ୟୋତିନ୍ଦ୍ର ନାଥ ମିତ୍ର (ବିଜେଡି)
 ୨୦୦୦: (୫୯): ଜ୍ୟୋତିନ୍ଦ୍ର ନାଥ ମିତ୍ର (ସ୍ୱାଧୀନ) 
 ୧୯୯୮: (ଉପ): ଦିଲ୍ଲୀପ ଶ୍ରୀଚନ୍ଦନ (କଂଗ୍ରେସ)
 ୧୯୯୫: (୫୯): ପ୍ରସନ୍ନ କୁମାର ପାଟ୍ଟଶାଣୀ (ଜନତା ଦଳ)
 ୧୯୯୦: (୫୯): ପ୍ରସନ୍ନ କୁମାର ପାଟ୍ଟଶାଣୀ (ଜନତା ଦଳ)
 ୧୯୮୫: (୫୯): ଜାନକୀ ବଲ୍ଲଭ ପଟ୍ଟନାୟକ (କଂଗ୍ରେସ)
 ୧୯୮୦: (୫୯): ପ୍ରସନ୍ନ କୁମାର ପାଟ୍ଟଶାଣୀ (କଂଗ୍ରେସ-ଇ)
 ୧୯୭୭: (୫୯): ସୁଦର୍ଶନ ମହାନ୍ତି (ଜନତା ପାର୍ଟି)
 ୧୯୭୪: (୫୯): ବେଣୁଧର ବଳିଆରସିଂହ (କଂଗ୍ରେସ)
 ୧୯୭୧: (୫୫): ବେଣୁଧର ବଳିଆରସିଂହ (JAC)
 ୧୯୬୭: (୫୫): ରାଜା ବୀରକିଶୋର ଦେବ (JAC)
 ୧୯୬୧: (୮୭): ବନମାଳି ପଟ୍ଟନାୟକ (କଂଗ୍ରେସ)
 ୧୯୫୭: (୬୦): ପ୍ରାଣନାଥ ପଟ୍ଟନାୟକ (ଭାରତୀୟ କମ୍ୟୁନିଷ୍ଟ ପାର୍ଟି)
 ୧୯୫୧: (୯୦): ମାଧବ ଚନ୍ଦ୍ର ରାଉତରାୟ (କଂଗ୍ରେସ)

 ୨୦୧୪ ନିର୍ବାଚନ 
୨୦୧୪ ନିର୍ବାଚନରେ ରାଜେନ୍ଦ୍ର ସାହୁ (ବିଜେଡି) ନିଜ ପ୍ରତିଦ୍ୱନ୍ଦୀ ଜ୍ୟୋତିନ୍ଦ୍ର ନାଥ ମିତ୍ରଙ୍କୁ ୬,୫୯୭ ଭୋଟରେ ହରେଇଥିଲେ।  

 ୨୦୦୯ ନିର୍ବାଚନ 
୨୦୦୯ ନିର୍ବାଚନରେ ଜ୍ୟୋତିନ୍ଦ୍ର ନାଥ ମିତ୍ର ନିଜ ପ୍ରତିଦ୍ୱନ୍ଦୀ ରାଜେନ୍ଦ୍ର ସାହୁଙ୍କ (ସ୍ୱାଧୀନ)ଠାରୁ ୩,୨୩୫ ଭୋଟରେ ହାରିଥିଲେ।"Orissa Election Result 2009 With Vote Margin" . leadtech.in. 

 ନୋଟ 

 ଆଧାର 

 ବାହାର ଆଧାର 

ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଶ୍ରେଣୀ:ଖୋର୍ଦ୍ଧା ଜିଲ୍ଲା
ତାଳପତ୍ର ପୋଥି

thumb|ଷୋଡ଼ଷ ଶତାବ୍ଦୀରେ ଖୋଦିତ ଓଡ଼ିଆ ତାଳପତ୍ର ପୋଥି ।
thumb|ତାଳପତ୍ରରେ ଖୋଦେଇ ପଦ୍ଧତି ।
thumb|ଇଣ୍ଡୋନେସିଆର ବାଲିରୁ ମିଳିଥିବା ଏକ ତାଳପତ୍ର ପୋଥି । ଏଥିରେ ତାଳପତ୍ରସବୁକୁ ଏକାଠି କରି କିପରି ଏକ ବହି ତିଆରି ହେଲା ସେ ବାବଦରେ ଜାଣିହେବ ।
ତାଳପତ୍ର ପୋଥିଗୁଡ଼ିକ ଶୁଖିଲା ତାଳପତ୍ରରେ ତିଆରି ଅଭିଲେଖ । ଏଗୁଡ଼ିକ ସାଧାରଣତଃ ଅଭିଲେଖ ତିଆରି କାମରେ ଦକ୍ଷିଣ ଏସିଆ ଓ ଦକ୍ଷିଣପୂର୍ବ ଏସିଆରେ ପଞ୍ଚମ ଶତାବ୍ଦୀରେ ବ୍ୟବହୃତ ହେଉଥିଲା ।http://www.cedar.buffalo.edu/~zshi/Papers/kbcs04_261.pdf ଏଗୁଡ଼ିକ ତା' ଆଗରୁ ମଧ୍ୟ ବ୍ୟବହୃତ ହୋଇଥାଇପାରେ । ତାଳପତ୍ରରେ ଅଭିଲିଖନ ପ୍ରଥମେ ଦକ୍ଷିଣ ଏସିଆରୁ ଆରମ୍ଭ ହୋଇ ପରେ ବାକି ଦେଶମାନଙ୍କରେ ଆରମ୍ଭ ହୋଇଥିଲା । ବୋରାସସ ଜାତିର (ପାଲମାଇରା ତାଳ) ଗଛର ପତ୍ର କିମ୍ବା  ତାଳ (ଓଳ ପତ୍ର, କରିଫା ଅମ୍ବ୍ରାକୁଲିଫେରା ବା ତାଳିପଟ ତାଳ) ଶୁଖିଲା ପତ୍ରକୁ ଧୂଆଁରେ ରଖାଯାଇ.

ନେପାଳରୁ ମିଳିଥିବା ନବମ ଶତାବ୍ଦୀର ସଂସ୍କୃତ ଶୈବବାଦ ରଚନା ଏବେ ଯାଏ ଆବିଷ୍କୃତ ସର୍ବପୁରାତନ ପୋଥି । ଏହା ଅଧୁନା କ୍ୟାମ୍ବ୍ରିଜ ବିଶ୍ୱବିଦ୍ୟାଳୟ ପାଠାଗାରରେ ସଂରକ୍ଷିତ ।Pārameśvaratantra (MS Add.1049.1) with images, Puṣkarapārameśvaratantra, University of Cambridge (2015)

 ଇତିହାସ 
ତାଳପତ୍ର ପୋଥିଗୁଡ଼ିକ ଚାରିକୋଣିଆ କରି କଟାଯାଇଥିବା ଶୁଖିଲା ତାଳପତ୍ର ଉପରେ କାଳିରେ ଲେଖାଯାଇଥାଏ । ସାଧାରଣତଃ ପ୍ରତିଟି ପତ୍ରରେ କଣା କରାଯାଇଥାଏ ଫଳରେ ସୂତାରେ ସେଗୁଡ଼ିକ ବାନ୍ଧି ବହି ଭଳି କରିହେବ । ତାଳପତ୍ର ପୋଥି କେବଳ ଏକ ନିର୍ଦ୍ଦିଷ୍ଟ ସମୟ ଲାଗି ତିଆରି ହୋଇଥିଲା (କେଇ ଦଶନ୍ଧିରୁ ପାଖାପାଖି ୬୦୦ ବର୍ଷ ଯାଏ) ଓ ତାହା ପରେ ନୂଆ ତାଳପତ୍ରକୁ ଉତରାଯାଉଥିଲା । ପୁରୁଣା ତାଳପତ୍ର ଆର୍ଦ୍ରତା, ପୋକମାନଙ୍କ ବଢ଼ିବା ଓ ପତ୍ରର ଭଙ୍ଗୁର ଗୁଣ ସକାଶେ ନଷ୍ଟ ହୋଇଯାଉଥିବା ହେତୁ ନଷ୍ଟ ହୋଇଯାଉଥିବାରୁ ଏହି ପଦ୍ଧତି ଆପଣାଯାଇଥିଲା । ଓଡ଼ିଶାରେ କରଣମାନେ ପ୍ରଥମେ ଚାଳପତ୍ରରେ ଅଭିଲେଖ କରଣୀରେ ଲେଖି ତାହା ରାଜାଙ୍କ ଅନୁମୋଦନ ନିମନ୍ତେ ପୃଷ୍ଠପୋଷକଙ୍କୁ ଦେଉଥିଲେ । ରାଜାଙ୍କ ଅନୁମୋଦନ ପାଇଲା ପରେ ତାହା ତମ୍ବାପଟାରେ ଖୋଦାଯାଉଥିଲା । ଷଷ୍ଟ ଶତାବ୍ଦୀରେ ପ୍ରଥମେ ଏକ ତମ୍ବାପଟା ଅଭିଲେଖ ତାଳପତ୍ରରୁ ନକଲ ହୋଇଥିଲା । ଏହି ଶତାବ୍ଦୀରେ ବିଧିବଦ୍ଧ ଭାବେ ତାଳପତ୍ରରେ ଲିଖନ ଆରମ୍ଭ ହୋଇଥିବାର ଅନୁମାନ କରାଯାଏ । ଗୋଲାକାର ଲିପିରେ ତାଳପତ୍ରରେ ଲେଖିବା ଅପେକ୍ଷାକୃତ ସହଜ ହେତୁ ଓଡ଼ିଆରେ ଲିଖିତ ତାଳପତ୍ରର ସଂଖ୍ୟା ସର୍ବାଧିକ । ଅଧୁନା ତନ୍ତ୍ର, ଦର୍ଶନ, ଜ୍ୟୋତିଷ, ଆୟୁର୍ବେଦ, ଧର୍ମଶାସ୍ତ୍ର, ପୁରାଣ, ବୈଦିକ ସାହିତ୍ୟ, ପୁରାଣ ଆଦି ଖୋଦିତ ହୋଇଥିବା ପୋଥିସବୁ ମଠ, ଦେଉଳ, ଗାଦି, ରାଜଉଆସ, ବ୍ରାହ୍ମଣ ଶାସନ ଆଦିରେ ରହିଛି ।

 ଆଧାର 

 ବାହାର ଲିଙ୍କ 

ଶ୍ରେଣୀ:ତାଳ
ଖୋର୍ଦ୍ଧା ବିଧାନସଭା ମଣ୍ଡଳୀ

ଲେଉଟାଣି ଖୋର୍ଦ୍ଧା (ବିଧାନ ସଭା ନିର୍ବାଚନ ମଣ୍ଡଳୀ)
ସ୍କ୍ରିଲେକ୍ସ

ସନି ଜନ ମୋର (Sonny John Moore) 

ସନି ଜନ ମୋର (Sonny John Moore) ଜନ୍ମ ଜାନୁୟାରୀ ୧୫,୧୯୮୮। ପେଶାଗତ ନାମ ସ୍କ୍ରିଲେକ୍ସ|
ସ୍କ୍ରିଲେକ୍ସ ହେଉଛନ୍ତି ଜଣେ  ଆମେରିକିୟ ଇଲେକ୍ଟ୍ରୋନିକ୍ ସଂଗୀତ ପ୍ରଯୋଜକ,ଡିଜେ(DJ),ସଙ୍ଗୀତ ଲେଖକ ଏବଂ ଗାୟକ। ଉତ୍ତରପୂର୍ବ ଏନ୍ଜେଲେସ୍ରେ ବାଲ୍ଲ୍ୟ ଜୀବନ ସମୟରେ ସନି ଜନ ମୋର ପୋଷ୍ଟ ହାର୍ଡକୋର୍ ସାଙ୍ଗିତିକ ଦଳରେ ପ୍ରମୂଖ ସଙ୍ଗୀତକାର ଭାବେ ଯୋଗ ଦେଇଥିଲେ ଏବଂ ୨୦୦୭ରେ ନିଜସ୍ୱ କ୍ୟାରିୟର ଆରମ୍ଭ କରିବା ପୂର୍ବରୁ ସେ ଏହି ବ୍ୟାଣ୍ଡ୍ ସହିତ ଦୁଇଟି ସ୍ଟୁଡିଓ ଆଲବମ୍ କରିଥିଲେ ।  ।୨୦୦୭ର ସେଶ ଭାଗରେ ନିଜସ୍ୱ କ୍ୟାରିୟର ଆରମ୍ଭ କରିବା ପୂର୍ବରୁସନି ବିଭି୍ର୍ନ ସାଖ୍ୟାତକାର ଏବଂ ପ୍ରେସଯାତ୍ରାରେ ଯୋଗଦେଇଥିଲେ। ଓ ସେଠି ସେ  ଅନ୍ୟ   All Time Low ଏବଂ The Rocket Summer ଭଳି ବ୍ୟାଣ୍ଡ୍ଙ୍କୁ ସମର୍ଥନ କରିଥିଲେ।ଏବଂ ତାଙ୍କୁ  ବାର୍ଶିକ Alternative Press'ର  "100 Bands You Need to Know"ର ମୁଖ୍ୟ ପୃଷ୍ଠାରେ ଦେଖିବାକୁ ମିଳିଥିଲା।

୨୦୦୯ରେ Gypsyhook Ep ଆସିବା ପରେ ମୋର ଏକ ଷ୍ଟୁଡିଓରେ ପ୍ରଥମ ଆଲବମ ବେଲ୍ଳସ୍ ଅଭିଲିିଖିତ କରିବା ପାଈଁ ନିଷ୍ପତି ନେଇଥିଲେ,କିନ୍ତୁ ସେ ପରେ ସେହି ଆଲବମର ପ୍ରଯୋଜନା ବନ୍ଦ କରିଦେଇଥିଲେ,ଏବଂ ସ୍କ୍ରିଲେକ୍ସ ନାମରେ ସମ୍ପାଦନ କରିବା ଆରମ୍ଭ କରିଥିଲେ।My Name Is SkrillexEPକୁ ମାଗଣାରେ ତାଙ୍କ MySpaceପୃଷ୍ଠାରେ ପ୍ରକାଶ କରିଥିଲେ। ପରବର୍ତୀକାଳରେ ସେ ୨୦୧୦ରେ scarry monster and nice sprites EP ଏବଂରେ  ୨୦୧୧ରେ more monsters and sprites ପ୍ରକାଶ କରିଥିଲେ,ତାଙ୍କ ଏହି ଦୁଇଟି ଆଲବମ୍ ବହୁତ ସଫଳତା ପାଇଥିଲା। ନଭେମ୍ବର ୩୦ ୨୦୧୧ ରେ, ୫୪ତମ Grammy Awardsରେ ସେ ସର୍ବମୋଟ ପାଞ୍ଚ ଥର ଗ୍ରାମୀ ଆୱାର୍ଡ ପାଈଁ ମନନୋୟନ୍ ହୋଇଥିଲେ।ସେହି ବର୍ଷ ଗ୍ରାମୀରେ ସେ ଉତ୍ତମ  ନୂତନ କଳାକାର(Best New Artist) ସହ ଅନ୍ୟ ତିନି best dance/electronica album ,Best Dance Recording,and Best remixed recording,ପୁରସ୍କାର ପାଈଁ ମନନୋୟନ୍ ହେଇଥିଲେ । ଡିସେମ୍ବର ୫,୨୦୧୧, BBC    skrillexଙ୍କୁ ସେହିବର୍ଷ Sound  Of ୨012 ଘୋଷଣା କରିଥିଲେ । ଡିସେମ୍ବର ୧୨,୨୦୧୧ରେ ସେ MTV ସେହି ବର୍ଷ Eectronic Dance Music Artist ଅଫ ଦି ୟ୍ୟର ରୂପେ ଘୋଷଣା କରିଥିଲା।ସ୍କ୍ରିଲେକ୍ସ ଏକମାତ୍ର Eectronic Dance Music Artist ଯିଏ କୀ ମୋଟ ୮ଟି Grammy Awards ସହିତ ସବୁଠୁ ଅଧିକ ଗ୍ରାମୀ ଆୱାର୍ଡ ଜିତି ଥିବା Eectronic Dance Music Artist ।

ଆଧାର

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୮ ଜନ୍ମ
ମାଇକେଲ ଜ୍ୟାକସନ୍

ମାଇକେଲ ଜ୍ୟାକସନ୍ County of Los Angeles Department of Health Services (2009). Michael Jackson death certificate. (୨୯ ଅଗଷ୍ଟ ୧୯୫୮ - ୨୫ ଜୁନ ୨୦୦୯) ଜଣେ ଆମେରିକୀୟ ସଙ୍ଗୀତକାର, ସଙ୍ଗୀତ ପ୍ରଯୋଜକ, ସଙ୍ଗୀତ ଲେଖକ, ନୃତ୍ୟକାର, କଳାକାର, କିଙ୍ଗ୍ ଅଫ୍ ପପ୍ Lewis Jones, 2005, p. 3 : "He wears the crown as the King Of Pop because no artist has broken his record of selling nearly 60 million copies of a single Album (Thriller)". ରୂପେ ଜଣା ଯାଅନ୍ତି , ସଙ୍ଗୀତ, ନୃତ୍ୟ, ଫ୍ୟାସନରେ  ଅବଦାନ, ତାଙ୍କର ବ୍ୟକ୍ତିଗତ ଜୀବନ ତାଙ୍କୁ ଜନପ୍ରିଯ ସଂସ୍କୃତିରେ ଚାରି ଦଶନ୍ଧି ଧରି ଆଦର୍ଶ ବ୍ୟକ୍ତି ରୂପେ ପରିଚିତ କରାଇଥିଲା ।

ଆଧାର

ଅଧିକ ତଥ୍ୟ

 – official site
Michael Jackson – Official YouTube Channel

Michael Jackson at the FBI's website

Michael Jackson at MTV

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଆମେରିକୀୟ ବ୍ୟକ୍ତି
ଶ୍ରୀଜଗନ୍ନାଥ ମନ୍ଦିର ପ୍ରଶାସନ

ଲେଉଟାଣି ଶ୍ରୀଜଗନ୍ନାଥ ମନ୍ଦିର ପ୍ରଶାସନ, ପୁରୀ
ତିନି ରାଜ୍ୟ ଶାସିତ ଅଞ୍ଚଳ

thumb|230px|ତିନି ରାଜ୍ୟ ଶାସିତ ଅଞ୍ଚଳ କାଳରେ ସାଓ ବେଈ , ପୂର୍ବୀ ବୂ ଏବଂ ଶୁ ହାନ ରାଜ୍ୟରେ ବଣ୍ଟା ଯାଇଥିବା ଚୀନ 
thumb|230px|ଶୁ ହାନ ରାଜ୍ୟର ସମ୍ରାଟ ଲିଊ ବେଈ

ତିନି ରାଜ୍ୟ ଶାସିତ ଅଞ୍ଚଳ (ଚୀନୀ: 三國時代, ସାଗ୍ନୁଓ ଶିଦାଇ; ଇଂରାଜୀ: Three Kingdoms) ପ୍ରାଚୀନ ଚୀନୀର ଏକ କାଳକୁ କୁହାଯାଏ ଯାହା "ହାନ ରାଜବଂଶ"ର ଖ୍ରୀ:ପୂ ୨୨୦ ଶତାବ୍ଦୀରେ ସତ୍ତା - ରହିତ ହେବା ପରେ ପରେ ଆରମ୍ଭ ହେଲା ଆହୁରି ଏକ "ଜିନ ରାଜବଂଶ"ର ଖ୍ରୀ:ପୂ ୨୬୫ ଶତାବ୍ଦୀରେ ସ୍ଥାପନ ପର୍ଯ୍ୟନ୍ତ ଚାଲିଲା । ଏହି କାଳରେ ତିନି ବଡ଼ ରାଜ୍ୟ - "ସାଓ ବେଈ ରାଜ୍ୟ (ପ୍ରାଚୀନ ଚୀନ) , ପୂର୍ବୀ ବୂ ରାଜ୍ୟ (ପ୍ରାଚୀନ ଚୀନ) ଏବଂ ଶୁ ହାନ" - ମଧ୍ୟରେ ଚୀନ ଉପରେ ନିୟନ୍ତ୍ରଣ ପ୍ରାପ୍ତ କରିବା ପାଇଁ ଘୋଷଡା-ଘୋଷଡ଼ି ଚାଲିଲା । କେବେ-କେବେ ଏହି ରାଜ୍ୟକୁ କେବଳ "ବୋଈ , "ବୂ" ଏବଂ "ଶୁ" ମଧ୍ୟ ଡକାଯାଏ । କିଛି ଇତିହାସକାରମାନଙ୍କ ଅନୁସାରେ ଏହି କାଳର ଆରମ୍ଭ "ବୋଈ" ରାଜ୍ୟର ୨୨୦ ଶତାବ୍ଦୀରେ ସ୍ଥାପନ ହେଲା ଏବଂ ଅନ୍ତ ପୂର୍ବୀ "ବୂ" ରାଜ୍ୟରେ ଯେଉଁ ରାଜବଂଶର ୨୮୦ରେ କିଛି ଇତିହାସକାରଙ୍କ ମତରେ ଏହି କାଳର ଆରମ୍ଭ "ବେଈ" ରାଜ୍ୟର ୨୨୦ ଶତାବ୍ଦୀର ସ୍ଥାପନର ହୋଇଥିଲା ଏବଂ ଅନ୍ତ ପୂର୍ବୀ "ବୂ" ରାଜ୍ୟ ଉପରେ ଯେଉଁ ରାଜବଂଶର  ୨୮୦ର ବିଜୟରୁ ହୋଇଥିଲା । ବହୁତ ଚୀନ ଇତିହାସକାର ଏହି କାଳର ଆରମ୍ଭ ଖ୍ରୀ:ପୂ ୧୮୪ରେ ହୋଇଥିବା "ପିଲୀ ପଗଡ଼ୀ ବିଦ୍ରୋହ"ରୁ କରିଥାଏ , ଯାହା ହାନ୍ ରାଜବଂଶ କାଳର ଏକ "କୃଷକ ବିଦ୍ରୋହ" ଥିଲା ଯେଉଁଥିରେ "ତାଓ ଧର୍ମ"ର ଅନୁଯାୟୀ ମଧ୍ୟ ଗୁପ୍ତ ଭାବରେ ମିଶି ଥିଲା ।The Talent of Shu: Qiao Zhou and the Intellectual World of Early Medieval Sichuan, J. Michael Farmer, SUNY Press, 2008,  name="ref92vivam">A history of China, Wolfram Eberhard, Plain Label Books, 1967, 

ହେଲାକି ତିନି ରାଜ୍ୟ ଶାସିତ ଅଞ୍ଚଳର କାଳ ଚୋଟ ଥିଲା ଏବଂ ଏଥିରେ ବହୁ ଉଥଳ-ପୁଥଳ ରହିଥିଲା , ଏହାପରେ ମଧ୍ୟ ଚୀନୀ ସାହିତ୍ୟର ବହୁ କଥା ମାନ ଏହି କାଳରେ ଆଧାରିତ ହୋଇଛି । ଏହା ଉପରେ ବହୁ ନାଟକ, ଉପନ୍ୟାସ, ଟେଲିଭିଜନ ଧାରାବାହିକ ଏବଂ ଭିଡିଓ ଗେମ ମଧ୍ୟ ତିଆରି ହୋଇଛି । ଏହି କାଳରେ ଚୀନ ଯୁଦ୍ଧରେ ବହୁ ରକ୍ତ-ରକ୍ତାକ୍ତ ଦେଖିଥିଲା । ଏହି ବାତାବରଣରେ ମଧ୍ୟ ଚୀନୀ ବିଜ୍ଞାନ ଉନ୍ନତି କଲା ଏବଂ ବାହାନ, ହତିଆର କ୍ଷେତ୍ରରେ ନୂଆ ଜିନିଷର ଆବିଷ୍କାର ହେଲା । ଏହିପରି ଏକ "ଦକ୍ଷିଣ-ମୁଖୀ ରଥ" ନାମକ ଯନ୍ତ୍ର ତିଆରି ହୋଇଥିଲା ଯାହା ବିନା ଚୁମ୍ବକରେ ଦିଗ ବତେଇ ପାରୁଥିଲା - ଏହାର ମୁଖ ଯଦିଓ ଦକ୍ଷିଣ ମୋଡ଼ କରିଦିଆଯିବ ତ ଯେଉଁଠାକୁ ଗଲେ ମଧ୍ୟ ସ୍ୱୟଂ ବୁଲିକରି ଦକ୍ଷିଣ ମୋଡ଼ ହିଁ ରହୁଥିଲା ।Three kingdoms and Chinese culture, Kimberly Ann Besio, Constantine Tung, SUNY Press, 2007, Romance of the three kingdoms, Lo Kuan-Chung, Guanzhong Luo, C. H. Brewitt-Taylor, Robert E. Hegel, Tuttle Publishing, 2002, 

ଆହୁରି ଦେଖନ୍ତୁ

 ହାନ ରାଜବଂଶ
 ସାଓ ବେଈ ରାଜ୍ୟ
 ପୂର୍ବୀ ବୂ ରାଜ୍ୟ
 ଶୁ ହାନ ରାଜ୍ୟ
 ଜୀନ ରାଜବଂଶ
 ଚୀନର ରାଜବଂଶ

ଆଧାର

ଶ୍ରେଣୀ:ଚୀନ
କାୱାସାକି ଡିଜିଜ

କାୱାସାକି ଡିଜିଜ ବା କାୱାସାକି ରୋଗ (ଇଂରାଜୀ ଭାଷାରେ Kawasaki disease) ଏକ ରୋଗ ଯେଉଁଥିରେ ସାରା ଶରୀରରେ ରକ୍ତନଳୀପ୍ରଦାହ (blood vessels throughout the body become inflamed) ହୁଏ । ଏହାର ସାଧାରଣ ଲକ୍ଷଣ ଜ୍ୱର ୫ ଦିନରୁ ଅଧିକ ସମୟ ରହିପାରେ ଓ ଜ୍ୱର ନିବାରକ ଔଷଧଦ୍ୱାରା ଉପଶମ ହୁଏନି, ବେକର ଲସିକା ଗ୍ରନ୍ଥି ବଢ଼ିଯାଏ ଓ ଆଖି, ଓଠ, ପାପୁଲି, ଯୌନାଙ୍ଗ ତ‌ଥା ପାଦତଳ ସ୍ଥାନମାନଙ୍କରେ ରାସ୍ ହୁଏ । ସୋର ଥ୍ରୋଟ ଓ ତରଳ ଝାଡ଼ା ଇତ୍ୟାଦି ଲକ୍ଷଣ ମଧ୍ୟ ଦେଖାଯାଏ ।  ଲକ୍ଷଣ ଆରମ୍ଭ ହେବାର ୩ ସପ୍ତାହ ମଧ୍ୟରେ ହାତ ଓ ପାଦ ଚମଡ଼ାରୁ ଚୋପା ଛାଡ଼ିଯାଏ । ତାପରେ ରୋଗ ଉପଶମ ହେବାକୁ ଲାଗେ । କେତେକ ପିଲାଙ୍କର ହୃତ୍‌ପିଣ୍ଡରେ କରୋନାରୀ ଆର୍ଟେରି (ଧମନୀ) ଆନିଉରିଜ୍ମ (coronary artery aneurysm) ହୁଏ ।

ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଜେନେଟିକ ସମ୍ବେଦନଶୀଳତା ଯୋଗୁ ସଂକ୍ରମଣ ହେଲେ ଅଟୋଇମ୍ମ୍ୟୁନ ପ୍ରତିକ୍ରିୟା ହେବା ବିଶ୍ୱାସ କରାଯାଏ । ଜନସାଧାରଣଙ୍କ ମଧ୍ୟରେ ଏହା ବ୍ୟାପେନାହିଁ ।   ଲୋକର ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ଇକୋକାର୍ଡ଼ିଓଗ୍ରାମ (ultrasound of the heart) ଓ ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ ସମର୍ଥନ କରାଯାଏ । ସ୍କାରଲେଟ ଜ୍ୱର ଓ ଜୁଭେନାଇଲ ରିଉମାଟଏଡ ଆର୍ଥ୍ରାଇଟିସ (juvenile rheumatoid arthritis) ରୋଗମାନଙ୍କରେ ଏହି ରୋଗ ଲକ୍ଷଣ ଭଳି ପ୍ରଦର୍ଶନ ହୁଏ ।

ପ୍ରାରମ୍ଭିକ ଚିକିତ୍ସାରେ ଆସ୍ପିରିନ (aspirin) ଓ ଇମ୍ମ୍ୟୁନୋଗ୍ଲବ୍ୟୁଲିନ (immunoglobulin) ଦିଆଯାଏ । ଏହି ଚିକିତ୍ସା ଫଳରେ ଜ୍ୱର ୨୪ ଘଣ୍ଟା ମଧ୍ୟରେ ଉପଶମ ହୋଇଯାଏ ଓ ରୋଗୀ ସମ୍ପୁର୍ଣ୍ଣ ଆରୋଗ୍ୟ ହୁଏ । କରୋନାରୀ ଧମନୀ ରୋଗ‌ଗ୍ରସ୍ତ ହୋଇଥିଲେ ବେଳେବେଳେ ଅପରେଶନ ଆବଶ୍ୟକ ହୁଏ । ଚିକିତ୍ସିତ ନ ହେଲେ ୨୫% ଲୋକଙ୍କର କରୋନାରୀ ଧମନୀ ସମସ୍ୟା ହୁଏ ଓ ପ୍ରାୟ ୧% ଲୋକ ମରିଯାଆନ୍ତି । ଚିକିତ୍ସା ପାଇଲେ ମାତ୍ର ୦.୧୭% ଲୋକଙ୍କର ମୃତ୍ୟୁ ସଙ୍କଟ  ହୁଏ ।

କାୱାସାକି ଡିଜିଜ କ୍ୱଚିତ ହୁଏ । ପ୍ରତି ୧୦୦,୦୦୦ ଲୋକରେ ୧୨୪ ଜଣଙ୍କୁ ଏହି ରୋଗ ଜାପାନରେ ହୁଏ, ଅନ୍ୟତ୍ର ୮ରୁ ୬୭ ଜଣକୁ ହୁଏ । ୫ ବର୍ଷ ଅତିକ୍ରମ କରିବା ପରେ ଏହି ରୋଗ ସାଧାରଣତଃ କମ ଦେଖାଯାଏ ।  ଝିଅଙ୍କ ଅପେକ୍ଷା ପୁଅମାନେ ଅଧିକ ଆକ୍ରାନ୍ତ ହୁଅନ୍ତି । ଜାପାନର ଟୋମିସାକୁ କାୱାସାକି (Tomisaku Kawasaki) ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।  
thumb|upright=1.3|କାୱାସାକି ରୋଗର ଭିଡିଓ ଉପସ୍ଥାପନା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ସରୋଜ ଖାନ

ସରୋଜ ଖାନ (୨୨ ନଭେମ୍ବର ୧୯୪୮ - ୩ ଜୁଲାଇ ୨୦୨୦), ହିନ୍ଦୀ ସିନେମା ଜଗତର ଜଣେ ନୃତ୍ୟ ନିର୍ଦ୍ଦେଶିକା ଭାବେ ଜଣାଶୁଣା ଥିଲେ । ସେ ୨୦୦୦ରୁ ଅଧିକ ଗୀତରେ ନିର୍ଦ୍ଦେଶନା ଦେଇଥିଲେ । ସେ କିଷନ‌ଚାନ୍ଦ ସାଧ୍ୟ ସିଂ ଓ ନୋନି ସାଧୁ ସିଂଙ୍କଠାରୁ ଜନ୍ମ ହୋଇଥିଲେ । ସେ ବିବାହିତା ଅଟନ୍ତି ।

ଏକ ପାକିସ୍ଥାନୀ ଦୂରଦର୍ଶନ କାର୍ଯ୍ୟକ୍ରମରେ କରିଥିବା ସ୍ୱୀକାରୋକ୍ତି ଅନୁଯାୟୀ, ବିବାହ ପୁର୍ବରୁ ସେ ଇସଲାମ୍ ଗ୍ରହଣ କରିଥିଲେ ଓ ଏବେ ମଧ୍ୟ ସେ ମୁସଲ୍‌ମାନ ଅଟନ୍ତି । ତେର ବର୍ଷ ବୟସରେ ସେ ବି ସୋହନ୍‌ଲାଲ୍‌ଙ୍କୁ ବିବାହ କରିଥିଲେ, ଯିଏ ସେ ସମୟରେ ଜଣେ ଜଣାଶୁଣା ନୃତ୍ୟ ଶିକ୍ଷକ ଥିଲେ । ସୋହନ୍‌ଲାଲ‌ ୪୧ ବର୍ଷର ଜଣେ ବିବାହିତ ପୁରୁଷ ଥିଲେ ଓ ତାଙ୍କର ଚାରୋଟି ସନ୍ତାନ ଥିଲେ । ୧୪ ବର୍ଷରେ ସେ ତାଙ୍କର ପ୍ରଥମ ସନ୍ତାନ ହମିଦ୍ ଖାନ୍‌ଙ୍କୁ ଜନ୍ମ ଦେଇଥିଲେ, ଯେ ବର୍ତ୍ତମାନ ରାଜୁ ଖାନ୍ ନାମରେ ଜଣେ ଜଣାଶୁଣା ନୃତ୍ୟ ନିର୍ଦ୍ଦେଶକ ।

୧୯୬୫ରେ ସେ ସୋହନ୍‌ଲାଲ୍‌ଙ୍କଠାରୁ ବିଚ୍ଛେଦ ହୋଇଥିଲେ ମଧ୍ୟ ତାଙ୍କ ସ‌ହ କାମ କରୁଥିଲେ । ସୋହନ୍‌ଲାଲ୍‌ଙ୍କ ହୃଦ‌୍‌ଘାତ ପରେ ସେମାନେ ପୁଣିଥରେ ଏକାଠି ହୋଇଥିଲେ । ସୋହନ୍‌ଲାଲ୍‌ଙ୍କଠାରୁ ସରୋଜ୍ ଖାନ୍‌ଙ୍କର ହୀନା ଖାନ୍ (କୁକୁ) ନାମରେ ଆଉ ଏକ ସନ୍ତାନ ଥିଲା । ପରେ ସୋହନ୍‌ଲାଲ୍ ସରୋଜ୍ ଓ ଦୁଇ ପିଲାଙ୍କୁ ଛାଡି ମୁମ୍ବାଇ ଚାଲିଯାଇଥିଲେ । ପରେ ସରୋଜ୍ ଖାନ୍ ସର୍ଦ୍ଦାର୍ ରୋଶନ୍ ଖାନ୍‌ଙ୍କୁ ବିବାହ କରିଥିଲେ ଓ ସୁକଇନା ଖାନ୍ ନାମରେ ଏକ କନ୍ୟା ସନ୍ତାନ ଜନ୍ମ ଦେଇଥିଲେ, ଯିଏ ବର୍ତ୍ତମାନ ଦୁବାଇରେ ଏକ ନୃତ୍ୟ ଅନୁଷ୍ଠାନ ଚଲାଉଛନ୍ତି ।

ବୃତ୍ତି
ନିର୍ମଳା ଜନ୍ମ ହେବା ପରେ ତାଙ୍କର ବାପା, ମା' ଭାରତ ବିଭାଜନ ପରେ ଭାରତ ଚାଲି ଆସିଥିଲେ । ସେ ନ‌ଜ୍‌ରାନା ଚଳଚ୍ଚିତ୍ରରେ ୩ ବର୍ଷ ବୟସରେ ଶ୍ୟାମ ନାମକ ଶିଶୁ ଚରିତ୍ରରେ ଅଭିନୟ କରି ଓ ୧୯୫୦ ମସିହାରେ ଏକ ପ୍ରଛ୍ଛଦପଟ ନର୍ତ୍ତକୀ ଭାବେ ନିଜ ଅଭିନୟ ଜୀବନ ଆରମ୍ଭ କରିଥିଲେ । ଚଳଚ୍ଚିତ୍ର ନିର୍ଦ୍ଦେଶକ ବି ସୋହନ୍‌ଲାଲ୍‌ଙ୍କ ଅଧୀନରେ କାମ କଲାବେଳେ ସେ ନୃତ୍ୟ ଶିଖିଥିଲେ । ପରେ ସେ ନିର୍ଦ୍ଦେଶନା କ୍ଷେତ୍ରକୁ ଯାଇଥିଲେ, ପ୍ରଥମା ସ‌ହ ନିର୍ଦ୍ଦେଶକ ଓ ପରେ ସ୍ୱାଧୀନ ଭାବେ ଗୀତା ମେରା ନାମ୍ (୧୯୭୪)ରେ ନିର୍ଦ୍ଦେଶନା ଦେଇଥିଲେ । ତ‌ଥାପି ଜଣାଶୁଣା ହେବା ପାଇଁ ତାଙ୍କୁ ବ‌ହୁତ ବର୍ଷ ଅପେକ୍ଷା କରିବାକୁ ପଡିଥିଲା, ଯାହାକୁ ସେ ଶ୍ରୀଦେବୀଙ୍କ ସ‌ହ ମିଷ୍ଟର ଇଣ୍ଡିଆରେ ହୱା ହୱାଇ (୧୯୮୭), ନାଗୀନା (୧୯୮୬) ଓ ଚାନ୍ଦିନୀ (୧୯୮୯) ଓ ପରେ ମାଧୁରୀଙ୍କ ସ‌ହ [[ତେଜାବଏକ୍, ଦୋ, ତିନ୍ ଓ ୧୯୯୦ରେ ଥାନେଦାରର ତମା ତମା ଲୋଗେରେ ଓ ବେଟା (୧୯୯୨)ରେ ଧକ୍ ଧକ୍ କର୍‌ନେ ଲଗାରେ କାମ କରି ପାଇଥିଲେ । ଏହାପରେ ସେ ବଲିଉଡ୍‌ର ସବୁଠାରୁ ସଫଳ ନିର୍ଦ୍ଦାଶକର ମାନ୍ୟତା ପାଇଥିଲେ ।

୨୦୧୪ ମସିହାରେ, ସେ ଗୁଲାବ୍ ଗ୍ୟାନ୍ଗ''ରେ ମାଧୁରୀ ଦୀକ୍ଷିତଙ୍କ ସ‌ହ ପୁଣିଥରେ କାମ କରିଥିଲେ ।

ଆଧାର

ଅଧିଅ ତଥ୍ୟ
 

ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
Category:ଭାରତୀୟ ଚଳଚ୍ଚିତ୍ର ନୃତ୍ୟ ନିର୍ଦ୍ଦେଶକ
Category:ଭାରତୀୟ ମହିଳା ନୃତ୍ୟ ନିର୍ଦ୍ଦେଶକ
Category:ଭାରତୀୟ ନୃତ୍ୟ ନିର୍ଦ୍ଦେଶକ
Category:ଭାରତର ପୂର୍ବତନ ହିନ୍ଦୁ
Category:ଜୀବିତ ବ୍ୟକ୍ତି
Category:ଫିଲ୍ମ ଫେୟାର ପୁରସ୍କାର ବିଜେତା
Category:ସିନ୍ଧି ବ୍ୟକ୍ତି
Category:ଭାରତୀୟ ନର୍ତ୍ତକୀ
Category:ମହାରାଷ୍ଟ୍ରର ନର୍ତ୍ତକ
Category:ଜାତୀୟ ଫିଲ୍ମ (ଭାରତ) ପୁରସ୍କାର ବିଜେତା
ହୃଷୀକେଶ ମଲ୍ଲିକ

ହୃଷୀକେଶ ମଲ୍ଲିକ (ଜନ୍ମ: ୫ ମାର୍ଚ୍ଚ ୧୯୫୫) ଜଣେ ଭାରତୀୟ ପୂର୍ବତନ ଅଧ୍ୟାପକ, ଏବଂ ଓଡ଼ିଆ-ଭାଷୀ ସାହିତ୍ୟିକ, ସମ୍ପାଦକ । ସେ ୧୨ଟି କବିତା ପୁସ୍ତକ, ୨ଟି ଗଳ୍ପ ଓ ୧୦ଟିରୁ ଅଧିକ ସମାଲୋଚନା ମୂଳକ ପୁସ୍ତକ ସମେତ ସମୁଦାୟ ୪୦ଟିରୁ ପୁସ୍ତକ ପ୍ରକାଶ କରିଥିଲେ । ତାଙ୍କର ସରିଯାଇଥିବା ଅପେରା ପୁସ୍ତକ ପାଇଁ ୨୦୨୧ ମସିହାରେ ତାଙ୍କୁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଓ ଜେଜେ ଦେଖି ନ ଥିବା ଭାରତ ପାଇଁ ୨୦୧୬ରେ ଶାରଳା ପୁରସ୍କାର ମିଳିଥିଲା । ପୂର୍ବରୁ ତାଙ୍କୁ ୧୯୮୮ ମସିହାରେ ଧାନ ସାଉଁଟା ଝିଅ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମଧ୍ୟ ମିଳିଥିଲା । ୨୦୨୧ ମଇ ମସିହାରେ ଓଡ଼ିଶା ସରକାର ତାଙ୍କୁ ଓଡ଼ିଶା ସାହିତ୍ୟ ଏକାଡେମୀର ସଭାପତି ଭାବରେ ନିଯୁକ୍ତ କରିଥିଲେ ।

 ଜୀବନୀ 
 ପ୍ରାରମ୍ଭିକ ଜୀବନ 
ହୃଷୀକେଶ ମଲ୍ଲିକ ୧୯୫୫ ମସିହାରେ ଓଡ଼ିଶାର ଭଦ୍ରକ ଜିଲ୍ଲାସ୍ଥିତ ବାଣିତିଆଠାରେ ଜନ୍ମଗ୍ରହଣ କରିଥିଲେ ସେଠାରେ ତାଙ୍କର ପିଲାଦିନ ବିତିଥିଲା । ପିଲାବେଳେ ସେ ଭାଗବତ ପାରାୟଣ, ପାଠଚକ୍ର ଓ ଭୀମ ଭୋଇଙ୍କ ଭଜନ ଜଣାଣ ଆଦି ଶୁଣୁଥିଲେ ଓ ଏସବୁ ତାଙ୍କୁ ଅନୁପ୍ରାଣିତ କରିଥିଲା ।

 ସାହିତ୍ୟ ରଚନା 
ସେ ସ୍କୁଲ ସମୟରୁ କବିତା ଓ ଗପ ଲେଖୁଥିଲେ । ତାଙ୍କର ପ୍ରଥମ କବିତା "ଛୁଆ ବହଲା" ଧରିତ୍ରୀ ଖବରକାଗଜରେ ପ୍ରକାଶ ପାଇଥିଲା ।

 ବୃତ୍ତି 
ସେ ଉଚ୍ଚଶିକ୍ଷା ପରେ ଅଧ୍ୟାପନା ଆରମ୍ଭ କରିଥିଲେ ଓ ୨୦୧୨ ମସିହାରେ ଚାକିରିତୁ ଅବସର ଗ୍ରହଣ କରିଥିଲେ । ସମ୍ପ୍ରତି ସେ ଧରିତ୍ରୀ ଖବରକାଗଜରେ ଫିଚର ଓ ସାହିତ୍ୟ ବିଭାଗରେ ସମ୍ପାଦନା କାର୍ଯ୍ୟରେ ଲିପ୍ତ ଅଛନ୍ତି ।

 ରଚନାବଳୀ 
 ଧାନ ସାଉଁଟା ଝିଅ - ୧୯୮୭
 ଉଜୁଡ଼ା କ୍ଷେତର ଗୀତ - ୧୯୯୧
 ଘଟ ଆକାଶ - ୧୯୯୮
 ଧର୍ମପତ୍ନୀ - ୨୦୦୦
 ଜୀବନ ନାମା - ୨୦୦୦
 ଧାନ ସାଉଁଟା ଝିଅ ଓ କବିତା ଆଉ କେଇଟି - ୨୦୦୧
 ସାଙ୍ଗୀ ଚନ୍ଦ୍ରସୂର୍ଯ୍ୟ - ୨୦୦୪
 ବସୁଷେଣ - ୨୦୦୬
 ଜେଜେ ଦେଖିନଥିବା ଭାରତ - ୨୦୧୫
 ରେବତୀ - ୨୦୧୬ସଂଚାର ୧୮/୦୯/୨୦୧୬ 'ସାହିତ୍ୟ ପ୍ରସ୍ଥ' ପୃଷ୍ଠା ୮-୯
 ସରିଯାଇଥିବା ଅପେରା
ଉପନ୍ୟାସ
 ମାଳତୀର ବର (ଲେଖାଲେଖି, ଅକ୍ଟୋବର,୨୦୦୫)

 ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୨୦୨୧ ("ସରିଯାଇଥିବା ଅପେରା")
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୮ 
 ଶାରଳା ପୁରସ୍କାର, ୨୦୧୬ (ଜେଜେ ଦେଖିନଥିବା ଭାରତ ପାଇଁ)http://www.business-standard.com/article/pti-stories/dr-hrushikesh-mallick-to-get-prestigious-sarala-award-2016-116090300310_1.html
 ଭାନୁଜୀ ରାଓ ସ୍ମାରକୀ ପୁରସ୍କାର - ୨୦୧୮(ଶ୍ରୀ ଗଙ୍ଗାଧର ରଥ ଫାଉଣ୍ଡେସନଦ୍ୱାରା ପ୍ରଦତ୍ତ)
 ଝଙ୍କାର ପୁରସ୍କାର (କବିତା), ୨୦୧୦(ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
 ରାଜଧାନୀ ପୁସ୍ତକ ମେଳା ପୁରସ୍କାର, ୨୦୦୪
 କାନ୍ତ କବି ପଦକ, ୧୯୭୬
 ଗୋକର୍ଣ୍ଣିକା ସମ୍ମାନ
 ଆଧାର 

ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଶାରଳା ପୁରସ୍କାର ବିଜେତା
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଲକ୍ଷ୍ମୀଧର ନାୟକ

ଲକ୍ଷ୍ମୀଧର ନାୟକ(୧୯୧୩-୨୦୦୪) ଜଣେ ଅତିବଡ଼ୀ ଜଗନ୍ନାଥ ଦାସ ସମ୍ମାନପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ ।http://odisha.gov.in/e-magazine/orissaannualreference/ORA-2004/pdf/eminent_literacy_luminaries_of_orissa.pdf ଗଳ୍ପ, ଉପନ୍ୟାସ, କବିତା, ନାଟକ ଭଳି ଓଡ଼ିଆ ସାହିତ୍ୟର ପାରମ୍ପାରିକ ବିଭାଗ ବ୍ୟତିତ, ଗୀତ ଓ ଗଜଲ ଲିଖନରେ ମଧ୍ୟ ସେ ଦକ୍ଷ ଥିଲେ ।    

ଜୀବନୀ
ଲକ୍ଷ୍ମୀଧର, ୧୯୧୩ ମସିହାରେ ଜନ୍ମଗ୍ରହଣ କରିଥିଲେ । ପିତା, ଟାଟା ଇସ୍ପାତ କାରଖାନାରେ ଜଣେ କେମିଷ୍ଟ ଭାବରେ କାର୍ଯ୍ୟ କରୁଥିଲେ । ସେଥି ଯୋଗୁ ଜାମସେଦପୁରଠାରେ ତାଙ୍କର ପିଲାବେଳ କଟିଥିଲା । ସ୍କୁଲ ସମୟରୁ ସେ ଗୀତ, କବିତା ରଚନା ସହ ବଂଶୀ ଓ ହାରମୋନିୟମ ବଜେଇ ପାରୁଥିଲେ । ସ୍କୁଲ ମାଗାଜିନ ମଧ୍ୟ ସମ୍ପାଦନା କରୁଥିଲେ । ପଣ୍ଡିତ ବିଶ୍ୱନାଥ ମିଶ୍ର ଜାମସେଦପୁରଠାରେ ତାଙ୍କର ଓଡ଼ିଆ ଶିକ୍ଷକ ଥିଲେ । 

୧୯୩୬-୩୭ ମସିହା ବେଳକୁ ସେ ମଧ୍ୟ ଟାଟା ଇସ୍ପାତ କାରଖାନାରେ ଚାକିରି କରିବା ଆରମ୍ଭ କରି ସାରିଥିଲେ ।  ମାତ୍ର ୨୦ ବର୍ଷ ବୟସରେ ସେ ବିରହିଣୀ ନାମକ ଏକ କବିତା ଲେଖି "ଗଞ୍ଜାମ କବି ସମ୍ମେଳନୀ"ରେ "କୃପାସିନ୍ଧୁ ପଟ୍ଟଦେବ" ସ୍ୱର୍ଣ୍ଣପଦକ ଲାଭ କରିଥିଲେ । ଏ ପୁରସ୍କାର ତାଙ୍କୁ ଓଡ଼ିଶାରେ ପରିଚିତି ଆଣି ଦେଇଥିଲା । ୧୯୩୪ ମସିହାରେ ସେ ବିଚ୍ଛିନ୍ନାଞ୍ଚଳ ଲୋକଙ୍କୁ ଏକତ୍ରିତ କରିବା ପାଇଁ "ସିଂହଭୂମୀ ଓଡ଼ିଆ ସାହିତ୍ୟ ସମାଜ" ଗଠନ କରିଥିଲେ ଓ ବିଚ୍ଛିନ୍ନାଞ୍ଚଳ ଲୋକଙ୍କ ଆଶା ଓ ସ୍ୱପ୍ନକୁ ଲୋକଲୋଚନକୁ ଆଣିବା ପାଇଁ ବିଚ୍ଛିନ୍ନ ପତ୍ରିକା ଆରମ୍ଭ କରିଥିଲେ । ବିଚ୍ଛିନ୍ନରେ ମଜଦୂର ନାମକ ଏକ କବିତା ପ୍ରକାଶ ପାଇଥିବାରୁ ସେ କାରଖାନା ମାଲିକଙ୍କର ରୋଷର ଶିକାର ହୋଇଥିଲେ ଓ ତାଙ୍କୁ ଚାକିରିରୁ ଇସ୍ତଫା ଦେବାକୁ ପଡିଥିଲା । ୧୯୩୪-୫୪ ପର୍ଯ୍ୟନ୍ତ ସେ ଜାମସେଦପୁରଠାରେ ରହି ସାହିତ୍ୟ ରଚନା କରିଚାଲିଥିଲେ । ୧୯୫୪ରେ ସେ ରାଉରକେଲା ଚାଲି ଯାଇଥିଲେ । ସେଠାରେ ମଧ୍ୟ ତାଙ୍କର ସାହିତ୍ୟ ସାଧନା ଜାରୀ ରହିଥିଲା । ୧୯୬୨ ମସିହାରେ ରାଉରକେଲାଠାରେ ସେ "ରାଉରକେଲା ସାଂସ୍କୃତିକ ପରିଷଦ" ନାମକ ଏକ ଅନୁଷ୍ଠାନ ଗଠନ କରିଥିଲେ । "ରୂପଶ୍ରୀ ଥିଏଟର" ଓ "ଭାରତୀ ନାଟ୍ୟ ମନ୍ଦିର" ଗଠନ କରି ସେ ନାଟକ ଓ ଚଳଚ୍ଚିତ୍ର ଆଦିକୁ ପ୍ରୋତ୍ସାହନ ଦେବାକୁ ଚେଷ୍ଟା କରିଥିଲେ । ୧୯୬୭ରେ ସେ ରାଉରକେଲା ଛାଡି, ଜଟଣିକୁ ଚାଲି ଆସିଥିଲେ ଓ ୧୯୯୮ ପର୍ଯ୍ୟନ୍ତ ସେଠାରେ ଲେଖାଲେଖି କରୁଥିଲେ । ୧୯୯୮ ମସିହାରେ ସେ ଆଲଜିମର ରୋଗରେ ଆକ୍ରାନ୍ତ ହୋଇଥିଲେ । ୨୦୦୦ ମସିହାରେ ସେ ଦିଲ୍ଲୀରେ ରହୁଥିବା ସାନ ପୁଅ ପାଖକୁ ଚାଲି ଯାଇଥିଲେ । ୨୦୦୪ ମସିହା ଜାନୁଆରୀ ୧୮ତାରିଖରେ ତାଙ୍କର ତିରୋଧାନ ଘଟିଥିଲା ।

ରଚନାବଳୀ
ଲକ୍ଷ୍ମୀଧର ପ୍ରାୟ ୨୫ଟି ଉପନ୍ୟାସ, ୩ଟି ନାଟକ, ୬ଟି କବିତା ସଂକଳନ, ୫ଟି କ୍ଷୁଦ୍ରଗଳ୍ପ ସଂକଳନ ଓ ୩ଟି ପ୍ରବନ୍ଧ ସଂକଳନ ରଚନା କରିଥିଲେ । ଆମେରିକାରେ ଥିବା ସମୟରେ ସେ "ଉସ୍ତାଦ ଗୁଲାମ ଅଲ୍ଲୀ"ଙ୍କୁ ଶୁଣି ଗଜଲ ଲେଖିବାକୁ ଆଗଭର ହୋଇଥିଲେ । ଗଜଲ ସେତେବେଳେ ଓଡ଼ିଆ ସାହିତ୍ୟରେ ନୂଆ ଥିଲା । କେନ୍ଦ୍ର ସାହିତ୍ୟ ଏକାଡେମୀ ତରଫରୁ ସେ ମିର୍ଜା ଗାଲିବଙ୍କ ଗଜଲକୁ ଓଡ଼ିଆରେ ଅନୁବାଦ କରିଥିଲେ ।

ଉପନ୍ୟାସ
 ରକ୍ତଝରା ଭୋର
 ହା’ରେ ଦୁର୍ଭାଗା ଦେଶ
 ଉଦ୍‌ଭ୍ରାନ୍ତ
 ମୋ ସ୍ୱପ୍ନର ସହର

ନାଟକ
 ଲାଲ୍‌ ଚାବୁକ୍‌
 ଧର୍ମପତ୍ନୀhttp://www.odiasahitya.com/members/memberprofile/?member=nayaklaxmidhar

କବିତା
 ସେ
 ଖୋଲା ଝରକା

ଗଜଲ
 ଗଜଲ ଝରଣା

ସମ୍ପାଦନା
 ସାଥୀ (ପୁସ୍ତକ)
 ଦିପ୍ତୀ (ପୁସ୍ତକ)
 ଆଲୋକ (ପତ୍ରିକା)
 ବିଚ୍ଛିନ୍ନ (ପତ୍ରିକା)
 ଚିତ୍ର ଲେଖା (ପତ୍ରିକା)
 ନବ ପତ୍ର (ପତ୍ରିକା)
 ରାଉରକେଲା ପୋଷ୍ଟ (ସମ୍ବାଦ ପତ୍ର)
 ଆଜିର ଡାକ (ସମ୍ବାଦ ପତ୍ର)

ସମ୍ମାନ ଓ ପୁରସ୍କାର
 ଅତିବଡ଼ୀ ଜଗନ୍ନାଥ ଦାସ ସମ୍ମାନ - ୧୯୯୭
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୦ (ମୋ ସ୍ୱପ୍ନର ସହର)
 ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରଓଡ଼ିଶା ସୋସାଇଟି ଅଫ ଆମେରିକାର ବାର୍ଷିକ ପତ୍ରିକା ୨୦୦୪

ଆଧାର

ଶ୍ରେଣୀ:୧୯୧୩ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଔପନ୍ୟାସିକ‎
ଖଣ୍ଡାୟତ

thumb|ଖଣ୍ଡାୟତମାନଙ୍କଦ୍ୱାରା ପାରମ୍ପାରିକ ଯୁଦ୍ଧକଳା ପ୍ରଦର୍ଶନ

ଖଣ୍ଡାୟତ ଓଡ଼ିଶାର ଏକ ପାରମ୍ପାରିକ କ୍ଷତ୍ରିୟ ଯୋଦ୍ଧା ଜାତି । ଖଣ୍ଡାୟତମାନେ ବ୍ରିଟିଶ ଶାସନ ପୂର୍ବରୁ ଶାସନକାର୍ଯ୍ୟ ଓ ଯୁଦ୍ଧରେ ନିୟୋଜିତ ଥିଲେ ।<cite class="citation book">Bailey, Frederick George (1970).

 ଇତିହାସ
ଅତୀତର କିଛି କ୍ଷତ୍ରିୟ ରାଜବଂଶର ସମାହାରରୁ ଖଣ୍ଡାୟତ ଜାତିର ସୃଷ୍ଟି । ପୁରୀ ଗଜପତିଙ୍କ ନିଦ୍ଦେଶ ଅନୁସାରେ ଖଣ୍ଡାୟତମାନେ ଯୁଦ୍ଧବିଦ୍ୟାରେ ନିପୁଣ ହୋଇଥିବେ, ରାଜ୍ୟଶାସନରେ ମହାରଥୀ ପଦ ହାସଲ କରିଥିବେ ଏବଂ ନିଜେ ମଧ୍ୟ ଶୃଙ୍ଖଳିତ ହୋଇଥିବେ । ଖଣ୍ଡାୟତମାନେ କ୍ଷତ୍ରୀୟ ଅନ୍ତର୍ଭୁକ୍ତ । ଖଣ୍ଡାୟତମାନଙ୍କ ୨୫୦୦ ବର୍ଷରୁ ଉର୍ଦ୍ଧ୍ୱ ଲିଖିତ ଇତିହାସ ଭିତରୁ କଳିଙ୍ଗ ଯୁଦ୍ଧ ଏବଂ ପାଇକ ବିଦ୍ରୋହ କେତେକ ଐତିହାସିକ ଘଟଣା ଭାବେ ଅନ୍ୟତମ । ଯେଉଁ ଖଣ୍ଡାୟତମାନେ ଯୁଦ୍ଧରେ ଲଢୁଥିଲେ ସେମାନଙ୍କୁ ପଦ ଅନୁସାରେ ଜମି ପ୍ରଦାନ କରାଯାଉଥିଲା ଯାହା ଜାଗିରି ବୋଲି ମଧ୍ୟ ଜଣା । ଏହା ଫଳରେ ୧୯ଶ ଶତାବ୍ଦୀ ଶେଷ ଭାଗ ସମୟରେ ଅଧିକାଂଶ ଜମିଦାରୀ ଖଣ୍ଡାୟତ ସମୁଦାୟର ଲୋକମାନଙ୍କ ପାଖେ ଥିଲା । ବିଂଶ ଶତାବ୍ଦୀର ମଧ୍ୟ ଭାଗରେ ଜମିଦାରୀ ପ୍ରଥାକୁ ଉଚ୍ଛେଦ ହେଲା ପରେ ଓଡ଼ିଶାର ଖଣ୍ଡାୟତ ଓ ବ୍ରାହ୍ମଣ ସମୁଦାୟ ଲୋକ ସେବା, ରାଜନୀତି ଓ ବିଭିନ୍ନ ଅନ୍ୟ ବୃତ୍ତିରେ ନିୟୋଜିତ ହେଲେ ।

 ବର୍ତ୍ତମାନ 
ଖଣ୍ଡାୟତମାନେ ଧାର୍ମିକତା ଅନୁସାରେ ବିଭକ୍ତ ନ ହୋଇ ସାମାଜିକ ସ୍ଥିତି ଅନୁସାରେ ମୁଖ୍ୟତଃ ଅଗ୍ନିବେଶୀ, ସୂର୍ଯ୍ୟବଂଶୀ, ନାଗବଂଶୀ ଏବଂ ଚନ୍ଦ୍ରବଂଶୀ ଆଦିରେ ବିଭକ୍ତ । ସେମାନେ ମହାଲୟକ , ମହାନାୟକ ତଥା ଦଳପତି ଭାବେ ମଧ୍ୟ ପରିଚିତ। ପୁର୍ବେ ଖଣ୍ଡାୟତମାନେ ବିଶେଷ କରି କଟକ, କେନ୍ଦ୍ରାପଡ଼ା, ଖୋର୍ଦ୍ଧା, ପୁରୀ, ଗଞ୍ଜାମ, ଜଗତସିଂପୁର, ଯାଜପୁର, ନୟାଗଡ଼, ଭଦ୍ରକ, ବାଲେଶ୍ୱର, ଢେଙ୍କାନାଳ, ସମ୍ବଲପୁର ଓ ମଧ୍ୟ-ଓଡ଼ିଶାର ବିଭିନ୍ନ ସ୍ଥାନରେ ବସବାସ କରୁଥିଲେ ।

 ସଂସ୍କୃତି ଓ ପରମ୍ପରା
ଖଣ୍ଡ ଅର୍ଥାତ ଭୂମି କିମ୍ବା ଅଞ୍ଚଳ ଏବଂ ଖଡ୍ଗ ଅର୍ଥାତ ଖଣ୍ଡାକୁ ନିୟନ୍ତ୍ରଣ କରୁଥିବା କ୍ଷତ୍ରିୟ । ସାଧାରଣତଃ ପୂର୍ୱ ଭାରତ ତଥା ଓଡ଼ିଶାର କ୍ଷତ୍ରିୟମାନେ ନିଜକୁ ଖଣ୍ଡାୟତ ଭାବେ ପରିଚୟ ଦିଅନ୍ତି । ରାଜ୍ୟର ଶାସନ ବ୍ୟବସ୍ଥା ଏମାନଙ୍କ ହାତରେ ରହୁଥିଲା । ପ୍ରାଚୀନ ଓଡ଼ିଶା କହିଲେ ପୂର୍ବେ ଗଙ୍ଗାରୁ ଗୋବଦରୀ ଯାଏଁ କୁହା ଯାଉଥିଲା । ରୀତିନୀତି ଓ ପରମ୍ପରା ଉତ୍ତର ଭାରତୀୟ ବ୍ରାହ୍ମଣମାନଙ୍କ ରିତି ନୀତି ପରି । ଖଣ୍ଡାୟତମାନଙ୍କ କେତେକ ସାଧାରଣ ଗୋତ୍ର ହେଲା ଭରଦ୍ୱାଜ, କୌଣ୍ଡିନ୍ୟ (ଭ୍ରମ ବଶତଃ କୌନସ୍ୟ ବୋଲି ଲୋକାଚାରରେ ପ୍ରଚଳିତ), ବାତ୍ସ୍ୟ,ମୁଦ୍ଗଳସ୍ୟ , ଗୌତମସ୍ୟ, ବଶିଷ୍ଠ, କଶ୍ୟପ, ଅତ୍ରେୟ , ଗାଙ୍ଗସ୍ୟ , ନାଗସ୍ୟ ଅଥବା ବିନାୟକ  ।

 ପାଇକ ଆଖଡ଼ା 
ଓଡ଼ିଆରେ ପାଇକର ଅର୍ଥ ଯୋଦ୍ଧା । ପାଇକ ଆଖଡ଼ାରେ ପାଇକମାନେ ଯୁଦ୍ଧାଭ୍ୟାସ ଏବଂ ଯୁଦ୍ଧକଳାର ପ୍ରଶିକ୍ଷଣ ନେଇଥାନ୍ତି । ପାଇକମାନେ ଖଣ୍ଡାୟତ ଥିଲେ ଓ ଯୁଦ୍ଧବିଦ୍ୟାରେ ନିପୁଣ ଥିଲେ ।Mohapatra, Dr. Hemanta Kumar (December 2014). Indian Association of Kickboxing Organisations, 9 February 2013. Eaton, Richard Maxwell (2015). 

 ଆଧାର 

ଶ୍ରେଣୀ:ଓଡ଼ିଶା
ହାଇଡ୍ରୋକର୍ଟିଜୋନ

ହାଇଡ୍ରୋକର୍ଟିଜୋନ (ଇଂରାଜୀ ଭାଷାରେ Hydrocortisone, ଏକ ବିକ୍ରୟ ନାମ କର୍ଟେଫ/Cortef) ନାମ ଦିଆଯାଏ ଯେତେବେଳେ ହରମୋନ କର୍ଟିଜୋଲକୁ (cortisol) ଔଷଧ ଆକାରରେ ଯୋଗାଇ ଦିଆଯାଏ । ଏହି ଔଷଧ ବ୍ୟବ‌ହାର କରାଯାଉଥିବା ରୋଗମାନଙ୍କର ନାମ: ଆଡ୍ରେନାଲ ଇନସଫିସିଏନ୍ସି (adrenocortical insufficiency, ଆଡ୍ରେନୋଜେନିଟାଲ ସିଣ୍ଡ୍ରୋମ (adrenogenital syndrome), ହାଇପୋକ୍ୟାଲସେମିଆ (high blood calcium, ଥାଇରଏଡାଇଟିସ (thyroiditis), ରିଉମାଟଏଡ ଆର୍ଥ୍ରାଇଟିସ, ଡର୍ମାଟାଇଟିସ (dermatitis), ଆଜ୍‌ମା, ଓ ସିଓପିଡି । ଆଡ୍ରେନୋକର୍ଟିକାଲ ଇନସଫିସିଏନସି ରୋଗରେ ଏହା ପସନ୍ଦ ଯୋଗ୍ୟ ଔଷଧ । ଏହା ଉଭୟ ପାଟିରେ ଓ ଇଞ୍ଜେକସନ ଆକାରରେ ଦିଆଯାଏ । ଦୀର୍ଘକାଳର ବ୍ୟବ‌ହାର ପରେ ବନ୍ଦ କରିବାକୁ ହେଲେ ଧୀରେ ଧୀରେ ମାତ୍ରା ଅଳ୍ପ କରି କମେଇ ଶେଷରେ ବନ୍ଦ କରାଯାଏ । 

ଏହାର ପାର୍ଶ୍ୱ ପ୍ରତିକ୍ରିୟା ହେଲେ ମନୋଦଶାର ପରିବର୍ତ୍ତନ ହୁଏ, ସଂକ୍ରମଣ (infection) ସଙ୍କଟ ବଢ଼ିଯାଏ ଓ ଇଡିମା (swelling) ହୁଏ । ଦୀର୍ଘକାଳ ଧରି ବ୍ୟବ‌ହାର ପରେ ହେଉଥିବା ପାର୍ଶ୍ୱ ପ୍ରତିକ୍ରିୟା: ଓଷ୍ଟିଓପୋରୋସିସ, ପେଟ ଗୋଳମାଳ (upset stomach), ଶାରୀରିକ ଦୂର୍ବଳତା (physical weakness), ସ‌ହଜରେ ବ୍ରୁଇସ (bruising), ଓ କ୍ୟାଣ୍ଡିଡିଆସିସ (yeast infection) ହୁଏ । ଗର୍ଭାବସ୍ଥାରେ ବ୍ୟବ‌ହାର କରାଗଲେ ମଧ୍ୟ ଏହାର ନିରାପତ୍ତା ବିଷୟ ଅଜ୍ଞାତ ଅଛି ।  ଏହା ପ୍ରଦାହରୋଧୀ (antiinflammatory) ଓ ଇମ୍ମ୍ୟୁନ ଦମନ‌କାରୀ (immune suppression) ଭାବରେ ବ୍ୟବ‌ହାର କରାଯାଏ ।

ସନ ୧୯୫୫ରେ ହାଇଡ୍ରୋକର୍ଟିଜୋନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ପାଟିରେ ଦିଆଯାଉଥିବା ଏହି ଔଷଧର ଦୈନିକ ଖର୍ଚ୍ଚ ବିକାଶଶୀଳ ଦେଶମାନଙ୍କରେ ପ୍ରାୟ ୦.୨୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଗୋଟିଏ ମାସର ଔଷଧ ଖର୍ଚ୍ଚ ୨୫ଡଲାରରୁ କମ ।

 ଆଧାର 

ଶ୍ରେଣୀ:ଔଷଧ